«Real» klubining sobiq bosh murabbiyi Zinedin Zidan «Manchester Yunayted»ni boshqarishga qiziqmayapti. 46 yoshli mutaxassis mavsum o‘rtasida murabbiylik faoliyatini davom ettirmoqchi emas. Eslatib o‘tamiz, bugun, 18 dekabr kuni «Manchester Yunayted» bosh murabbiy Joze Mourinoni iste’foga chiqardi. Zidan shu yilning may oyida «Real»ni tark etganidan beri ishsiz yuribdi.